**Број: 02-18-O/3-5**

**Дана: 20.04.2018. године**

**ДОДАТНО ПОЈАШЊЕЊЕ 5**

**ПИТАЊЕ**

**PREDMET: Zahtev za dodatnim informacijma ili pojašnjenjima konkursne dokumentacije za nabavku rekonstrukcija Klinike za ortopedsku hirurgiju i traumatologiju Kliničkog centra Vojvodine, otvoreni postupak, 02-18-O (uočeni nedostaci i nepravilnosti u konkursnoj dokumentaciji)**

Poštovani,

U konkursnoj dokumentaciji u delu dodatni uslovi – finansijski kapacitet navodite

*“Понуђач располаже неопходним* ***финансијским капацитетом*** *за учешће*

*у поступку предметне јавне набавке, што подразумева:*

*- да је бонитет понуђача оцењен са минималном оценом* ***веома добар бонитет „ББ"***

*у последњих пет година (2013, 2014, 2015, 2016. и 2017. год.);*

*Доказ за* ***правно лице / предузетнике / физичка лица:***

*Бонитет понуђача оцењен са минималном оценом „ББ"* ***доказује се****:*

*- Извештај о скорингу за период 2013.-2017. године. Извештај о скорингу издаје*

*Агенције за привредне регистре.”*

Molimo Vas da IZMENITE konkursnu dokumentaciju tako što ćete zahteve iz konkursne dokumentacije uskladiti sa važećim Zakonom o računovodstvu (rok za dostavljanje redovnih finansijskih izveštaja za 2017.godinu je do kraja juna 2018.godine).

Izvor APR, <http://www.apr.gov.rs>

Агенција за привредне регистре обавештава све заинтересоване кориснике да ће **услуге бонитета у којима су укључени подаци из редовних годишњих финансијских извештаја за 2017. годину** бити доступне почев **од понедељка, 23. априла 2018. године**.

**Извештаји о бонитету** за привредна друштва, установе и предузетнике, као и **скорин**г привредних друштава,**у којима су укључени подаци из редовних годишњих извештаја за 2017. годину издаваће се само за оне обвезнике за које су ти извештаји достављени, односно који су као потпуни и рачунски тачни јавно објављени на интернет страници АПР**, с обзиром да је у складу са Законом о рачуноводству рок за достављање редовних годишњих финансијских извештаја за 2017. годину најкасније до краја јуна месеца 2018. године.

За  правна лица и предузетнике за које **редовни финансијски извештај за 2017. годину није јавно објављен услуге бонитета пружаће се закључно са подацима за 2016. годину**, све док не доставе потпун и рачунски тачан извештај и исти се не објави на интернет страници АПР.

**ОДГОВОРИ**

Наручилац ће приступити измени конкурсне документације.

С поштовањем,

Комисија за јавну набавку 02-18-O